Surathai21/ocs-krisdika huggingface dataset:
พระราชบัญญัติโอนที่ดินซึ่งเป็นสาธารณสมบัติของแผ่นดิน ในท้องที่ตำบลสะเตงนอก อำเภอเมืองยะลา จังหวัดยะลา ให้แก่นายจ้องเกาะหิ้น แซ่จ้อง พ.ศ. 2516
วันที่ประกาศ: 1973-04-17

content: พระราชบัญญัติ โอนที่ดินซึ่งเป็นสาธารณสมบัติของแผ่นดิน ในท้องที่ตำบลสะเตงนอก อำเภอเมืองยะลา จังหวัดยะลา ให้แก่นายจ้องเกาะหิ้น แซ่จ้อง พ.ศ. ๒๕๑๖
content: ภูมิพลอดุลยเดช ป.ร. ให้ไว้ ณ วันที่ ๒๓ มีนาคม พ.ศ. ๒๕๑๖ เป็นปีที่ ๒๘ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรโอนที่ดินซึ่งเป็นสาธารณสมบัติของแผ่นดิน ในท้องที่ตำบลสะเตงนอก อำเภอเมืองยะลา จังหวัดยะลา ให้แก่นายจ้องเกาะหิ้น แซ่จ้อง เพื่อแลกเปลี่ยนกับที่ดินของนายจ้องเกาะหิ้น แซ่จ้อง จึงทรงพระกรุณาโปรดเกล้าฯ
content: ให้ตราพระราชบัญญัติขึ้นไว้ โดยคำแนะนำและยินยอมของสภานิติบัญญัติแห่งชาติ ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติโอนที่ดินซึ่งเป็นสาธารณสมบัติของแผ่นดิน ในท้องที่ตำบลสะเตงนอก อำเภอเมืองยะลา จังหวัดยะลา ให้แก่นายจ้องเกาะหิ้น แซ่จ้อง พ.ศ. ๒๕๑๖”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้โอนที่ดินซึ่งเป็นสาธารณสมบัติของแผ่นดิน ในท้องที่ตำบลสะเตงนอก อำเภอเมืองยะลา จังหวัดยะลา เนื้อที่ ๓ งาน ๖๘ ตารางวา ภายในแนวเขตตามแผนที่ท้ายพระราชบัญญัตินี้ ให้แก่นายจ้องเกาะหิ้น แซ่จ้อง
sectionNo: 4
content: มาตรา ๔ ให้รัฐมนตรีว่าการกระทรวงมหาดไทยรักษาการตามพระราชบัญญัตินี้
content: ผู้รับสนองพระบรมราชโองการ จอมพล ถนอม กิตติขจร นายกรัฐมนตรี
sectionName: แผนที่ท้ายพระราชบัญญัติ
content: หมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่ทางราชการจะตัดถนนสายยะลา - วังพญา ขนใหม่ ให้เป็นเส้นตรง เพื่อให้เหมาะสมกับผังเมือง และสะดวกแก่การคมนาคมยิ่งขึ้น และการตัดถนนสายนี้ต้องตัดผ่านเข้าไปในที่ดินของนายจ้องเกาะหิ้น แซ่จ้อง เนื้อที่ประมาณ ๑ ไร่ ๒ งาน ๓๑ ตารางวา
content: ซึ่งนายจ้องเกาะหิ้น แซ่จ้อง ยินดียกให้เป็นสาธารณประโยชน์เพื่อแลกเปลี่ยนกับที่ดินซึ่งเป็นสาธารณสมบัติของแผ่นดินที่เป็นถนนอยู่เดิม เนื้อที่ประมาณ ๓ งาน ๖๘ ตารางวา จึงจำเป็นต้องตราพระราชบัญญัติ